en da en da da da ro da da da sv da da en sv da en sv en en da da da sv da da sv sv da da en nb sv fr da da en
Byggmästar, Eva-Stina - Nordic Women's Literature
Født i Osterbotten med bonde- og arbejderklassebaggrund, uddannet billedkunstner. Billedkunsten blev for hende som for flere andre af samtidens nordiske forfattere en indgang til en digtning præget af et spontant billedsprog og en fysisk sensibilitet.
Efter en ambitiøs debut i 1986 og yderligere tre digtsamlinger arbejder digtene sig gennem et billedrigt kaos og rituelle forvandlinger til et sted, hvor et mere holdbart jeg – og vi – kan udkrystalliseres. I För upp en svan (L), 1992, finder hendes digtning en ny form. Ordlege, nydannelser, lydord og åbenhed karakteriserer denne gennembrudsbog, som sammen med Framåt i blått (L), 1994, og samlingen Bo under ko (L), 1997, danner en trilogi. Billedsproget er her konkret, stemningen robust og kærlig, proportionerne forskudte i munterhed eller alvor og glæden et overordnet tema.
Siden ovenstående biografi blev publiceret i Nordisk Kvindelitteraturhistorie har Eva-Stina Byggmästar udgivet digtsamlingerne Den harhjärtade människan, 2001, Näckrosön, 2003, Knoppar blommor blad och grenar, 2004, Älvdrottningen, 2006, Men hur små poeter finns det egentligen, 2008, og Vagga liten vagabond, 2010.
Hun har modtaget en række priser og udmærkelser, bl.a. Sveriges Radios Lyrikpris 1998, Svenska litteratursällskapets pris 1988, 1992, 2002 og 2006, Gerard Bonniers lyrikpris 2007 og Karl Vennbergs pris 2009. Hun har desuden været nomineret til Nordisk Råds Litteraturpris og Augustprisen.
Udvalgt litteratur om forfatteren
Michel Ekman: "Kroppslighet och utopi i Eva-Stina Byggmästars poesi" i: Roger Holmström (red.): Fem par, 1995
Henrik Enckell: ""Som. Om, detta var en bro": om Eva-Stina Byggmästar" i: Rudan, vanten och gangstern: essäer om samtida finlandssvensk litteratur, 1995
At holde sig savnet fra livet
Litteratur om/af forfatteren i fennica.linneanet.fi
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.